LidanRubinov/Halacha-QA huggingface dataset:
שאלה: מה זה בר מצווה: לאחי יש בעזרת השם בר מצווה שנה הבאה ואין לנו מושג מה צריך להגיד בהפטרה או בבר מצווה ובעליה לתורה, אפשר הסבר או אתר או קישור שמסביר מה צריך להגיד ומה לעשות ואיפה ומתי והלכות וכו'?
תשובה: ב"ה שמחתי לקבל את מכתבך, ואשתדל לעזור בכל מה שאוכל. לפעמים אדם ניצב לפני דברים שלא כל כך ידועים לו, והוא מרגיש חסר אונים, לא יודע איך להתמודד עם הדברים ומה לעשות, ואז בפרט הדרך הנכונה היא לשאול. יש שאלות שאפשר לענות עליהן תשובה דרך האינטרנט, ויש שיותר קשה, שכן יש דברים שהם יותר משתנים, פחות קבועים, ותלויים מאוד באדם, לפי ההתאמה שלו, לפי הציבור שבו הוא נמצא ולפי עוד גורמים. לכן, בנושא בר המצוה, אני מאוד ממליץ לא להסתפק בתשובה כזו או אחרת, אלא להפוך את העניין למשהו מיוחד וגדול, משהו שישאר למשך כל החיים כזכרון טוב של אירוע מיוחד שהיה בחיים. כיום ברוב רובם של המקומות הקימו מערכת מיוחדת של בר מצוה שהיא פותרת את כל הקשיים שאת מעלה, והופכת את השלב הזה בחיים למשהו מיוחד ומרומם. מערכת זו גם מלווה בהדרכה של כל הדברים שסובבים את הזמן הזה של בר המצוה, הדרכה מה לומר, מה לקרוא, הפטרה, בתורה, וממש כל מה שצריך. אם תרצי אשמח להיות בקשר ולהפנות אתכם למי שעוסק בכך באיזור המגורים שלכם (לכם כך אהיה זקוק ליותר פרטים כגון מקום מגורים וכדומה, וכמובן שהדבר לא יפורסם). בברכת הצלחה רבה הרב יצחק גרינבלט.
שאלה: לימודים במקום חילוני: רציתי לשאול את הרב מה הוא יוכל לייעץ לי במקרה שלי- התואר שאני רוצה ללמוד, ניתן ללמוד אותו רק במקום חילוני (סוג של אוניברסיטה) ואינו קיים במוסד דתי. מצד שני אני מאד חוששת ללמוד במקום חילוני. האם ייתכן לא ללכת ללמוד מקצוע שאני רוצה רק בגלל שזה מצריך אותי ללמוד עם חילונים? ב מראש!
תשובה: אם את חזקה דייך באופייך וברמתך הדתית, ואם תשמרי את עצמך ללמוד בלבד מבלי להתערות בהווי החברתי, ואם יש לך מסגרת חברתית ולימודית תורנית שאת קשורה אליה - את יכולה ללמוד שם.
שאלה: האשמת עמ"י בזמן הנביאים: יחזקאל הנביא בפרק יג מוכיח את נביאי השקר שמתנבאים בשם ה, בפרק הקודם מסופר על עמ"י שלא חשש מהפורענות-בגלל הנבואות של נביאי השקר. אבל אם הנביאים התנבאו בשם ה איך העם יכל לדעת שאלו נבואות שקר? ובמילא, איך אפשר גם להוכיחם על כך?
תשובה: לשואל מעמדו של יחזקאל כנביא ה' מורם מעם היה ידוע לכל. ניתן ללמוד על כך מזקני ישראל הבאים אליו לדרוש את ה' (ראה יחזקאל ח, א  יד, א  כ, א), וגם הפליט, הבא לספר על חורבן ירושלים, בא אליו (לג, כא). אם כן, עצם עדותו על שקריות נבואותיהם של נביאי השקר, די בה כדי שיסורו העם מלשמוע בקולם. מלבד זאת, נתנו לנו סימנים כיצד לבדוק אם הנביא המתנבא לפנינו הוא אכן נביא אמת. הסימנים מבוארים ברמב"ם בהלכות יסודי התורה (פרקים ח-י). לדבריו, נביא מוגדר כנביא שקר אם הוא מכחיש את נבואת משה, מוסיף או גורע ממצוות התורה, וכמובן נביא שנבואתו לא התקיימה.  נאמנה רפאל
שאלה: הנחת מאכלים על הפלטה בשבת: לרב האם מותר לשים מאכל בתוך סיר יבש כול צורכו על הפלטה בשבת?
תשובה: מאכל מבושל לצורך חימום המאכל מותר. לאשכנזים מותר מאכל יבש. לספרדים - רוב יבש. לתימנים אף מרק צלול. הנחת המאכל בתוך הסיר המונח על הפלטה לא משנה את ההלכה.
שאלה: המקור לאזכרת 11 חודש: רציתי לשאול באופן כללי על המנהג לעשות אזכרה באחד עשר חודש. מה המקור והסיבה? האם נוהגים לומר קדיש - זה הרי היום שמפסיקים לומר קדיש?
תשובה: יש נוהגים לעשות אזכרה בשנה הראשונה לאחר 11 חודש בעיקר בין הספרדים, וכן ביום השנה. הסיבה לאזכרה היא מאותה סיבה שמפסיקים באמירת הקדיש לאחר 11 חודשים, שדין רשעים בגיהנום 12 חודשים ואדם לא אומר שקרובו רשע לכן עושים אזכרה לאחר 11 חודשים. עיקר האזכרה הוא יום השנה, ובכול שנה ושנה.
שאלה: משחק מחשב לא צנוע: רק לא ראוי לשחק במשחק מחשב עם דמויות לא צנועות? האם זה לא ממש אסור, שהרי "ולא תתורו אחרי לבבכם ואחרי עיניכם", הלא כן? השאלה נשאלה בהמשך לשאלה "משחק מחשב עם דמויות של בנות"
תשובה: וודאי שיש איסור בדבר כאשר יש במשחק דמויות שאינן צנועות, מלבד זאת, גם במשחקים שאין בהם דמויות כאלו, אין ראוי לשחק.
שאלה: שכיר עם חשבונית: בהמשך לשתשובתך יש מנגנון כזה שנקרא שכיר עם חשבונית, בו השכיר מקבל את שכרו בעבור הצגת חשבונית אם כי החשבונית אינה שלו אלא של מעסיק אחר הנהנה מעמלה קבועה עבור זאת. אם אני יודע שאותו מעסיק אינו מעביר את המס לרשויות האם זה עדיין גזל מבחינתי ועוד,אם המעסיק הזה אינו יהודי יש לזה נפקא מינה? מראש השאלה נשאלה בהמשך לשאלה "להצהיר כעובד להקלה במיסים"
תשובה: אם אני מבין נכון אתה מקבל משכורת רגילה על עבודה שעבדת ובשביל לקבל את המשכורת אתה מציג חשבונית אמיתית ולכן אין בעיה של שקר וכד', כיוון שכל פעולותיך הם אמיתיות ואין בהם חשש של מרמה או גזל ח"ו ממילא אתה יכול להמשיך לעבוד כך ואם מישהו אחר מנצל את החשבוניות בשביל לגנוב מהמדינה זה לא בעיה שלך ולא שייך פה מסייע לדבר עבירה כיוון שאתה לא מסייע בעבירה עצמה אלא מישהו משתמש בדברים שקיבל ממך לעבירה וגם בלעדיך הוא יכל להעלים מס. הרב אריאל איגרא
שאלה: לבישת שני בגדים יחד: לבישת בגד דין לבישת בגדיו והילוכו (ש"ע או"ח סימן ג, סעיף ה ) יזהר מללבוש שני בגדים ביחד, משום דקשה לשכחה. היה לי ויכוח בזה עם אדם שטען שהכוונה שהאזהרה היא רק לא ללבוש בגד בתוך בגד כגון: כיפה בתוך הכובע, אני טענתי שהאזהרה היא גם לא ללבוש באותו פרק זמן 2 בגדים ביחד כגון: הכנסת הרגל למכנסיים, יחד עם הכנסת היד לשרוול החולצה, כלומר הויכוח בינינו הוא על מה שכתוב: ביחד, האם הכוונה בגד בתוך בגד בדוקא ותו לא, או הכוונה ביחד, היא גם לאותו פרק זמן, הוא אשר אמרתי לעיל, שלובש מכנסיים ותוך כדי לובש גם חולצה? מה דעת הרב?
תשובה: זה לפי הפנימיות. ונראה שגם מכנסיים וחולצה אין ללבוש יחד. אבל להיות לבוש בשני זוגות מכנסיים או גרביים אין בעיה.
שאלה: קריאת עלונים וספרים בשבת: לכ"ת אשמח לדעת דעת תורה בעניין קריאת עלוני שבת בשבת האם נאסרת מדין שטרי הדיוטות? האם הבדל בין קריאת הפרסומות, הכתב שתחת התמונות וקריאת כתבות שתוכנן אינו תורני (יש חילוק בין סוגי תוכן שונים?) האם שייכת קריאה זו בלא קריאת הפרסומות? ועוד מה הטעם שנאסר בגזרת ח דוקא כתב שתחת התמונות? האם ספרי חולין ניתן לקרא בשבת (בהנחה שאין בהם בעיות אחרות) לתשובתו הרמה אשמח
תשובה: אכן יש בעיות בחלק מעלוני השבת. יש בתי כנסת שנהפכו למועדני קריאה. בין הפרסומות יש מודעות מסחריות ממש עם מחירים. יש פרסומות לא ראויות, כגון: לחוג את מתן תורה בריביירה האדריאטית. בין העלונים מצויות פה ושם גם דרשות לא ראויות המערערות את סמכות ההלכה ואת קדושת התורה. יש עלונים מסחריים או פוליטיים שדבר התורה (אם קיים בכלל) קצרצר ביותר. יש שמות קדושים ופסוקים שלמים הנזרקים אח"כ לאשפה. ו בכלל, מדוע הגבאים צריכים לשרת את העלונים המסחריים ולחלק את פרסומותיהם ואח"כ לטרוח ולפנות אותם מבלי לקבל גמול על טרחתם?
שאלה: להרוג עכבר וחולדה: במשרדנו אין משאירים אוכל על השולחן כיון שישנם מכרסמים החיים בתעלות. לאחרונה הצבנו מלכודות ונתפסו בהמוניהם עכברים קטנים וחולדות ענקיות. אם נשחרר אותם, הם ילכו לבנין אחר או לשדה ששייך למישהו, ונראה לי כגזל. וניסינו לשחררם בקרבת חתולים, אבל הם לא מתעסקים בזה, שהרי יש להם כל האוכל שירצו בפחים. האם מותר להרגם בהטבעה וכד, או ש"רחמיו על כל מעשיו" וכרבי, ועדיף לשחררם אף אם יחזרו לבנין שלנו?
תשובה: העברת העכברים למקום אחר יגרום לנזק לאחרים. ולכן נדרש להורגם ללא סבל מיותר מהעכברים, ולהטביעם זו אפשרות סבירה.
שאלה: הסתכלות סרט: לכבוד הרב האם מותר לי לראות עם אשתי סרט צנוע בו מופיעה אמא בלבוש צנוע אך ללא גרביים (אני ב"נ משתדל שלא להביט בשוק כלשוננו באשה)? אני כשלעצמי איני רוצה להסתכל בסרט, אך לאשתי זה גורם צער רב. היא מרגישה שהתחתנה עם אדם "סגור יותר מדי שא"א להנות איתו. ומה הדין אם אביט בסרט ללא משקפיים (יש לי מס 4 במשקפיים)? אבקש מכת"ר לציין אם התשובה נוגעת אלי או לכלל. ב וישר כח גדול.
תשובה: גרביים זו לא בעייה. אם הסרט לא מעניין אותך, לא מוצדק מצד האישה לחייב אותך לראות איתה, היא יכולה ללכת עם חברה.
שאלה: כיצד לנהל טקס חתונה אלטרנטיבי: לרב, הבת שלי עומדת להינשא לבח"ל בעוד 3 חודשים. היא עצמה אינה דתיה למרות שבבית אנחנו נוהגים לשמור שבת וכשרות וכו וכל הנושא הדתי חשוב לנו מאד מאד. היא הודיעה לנו כי אין בכוונתה להגיע לרבנות בשום מקרה, וברורים לה לגמרי התוצאות הטכניות למהלך. היא מודעת לכך שמספיק כי בח"ל יענוד לה טבעת וכן יאמר את המשפט הדרוש על מנת שמהבחינה הדתית היא אישה נשואה לכל דבר ועניין לחלוטין. ובכל אופן אין לה שום כוונה להגיע למשרדי הרבנות בשום פנים, ולכן אני מניח ששום רב מוסמך לא יסכים לערוך אותו, ואגב היא גם מודעת לעובדה שאם חלילה הנישואין יעלו על שרטון כלשהו, כן היא תצטרך לעבור ברבנות לגירושין. במצב זה שאלתי היא כיצד עלינו לערוך את הטקס? האם מספיק שחברה שלה תנהל אותו? כיצד מנהלים טקס נישואין במצב כזה? מה עושים?
תשובה: אין טקס אלטרנטיבי.
שאלה: מקום עבודה: עליכם. יש לי מינוס וחייבת לעבוד ומצאתי עבודה. הענין הוא שהבנות שם מתלבשות לא צנוע והשיחות העיסקיות שאמורות להתבצע בטלפון נשמעות לעיתים כמו שיחות מאוד אישיות. האווירה של תחרות אחת בהישגים של השניה ויש הרבה חנופה מול ההנהלה. וכל זה צורם לי ומעלה בי גועל. מרגישה שזה מוריד אותי רוחנית. מה אעשה? ההנהלה מתלהבים ממני דווקא. אבל לא בגלל הלבוש הצנוע אלא בגלל שאני מכניסה כסף. אני נגעלת מכל המשחק הזה, מכל כיווניו. וכבר לא יודעת איזה עבודה לנסות. חייבת לסגור את המינוס אבל כל יום שאני בעבודה הזאת זה סבל רוחני ונפשי. לא יודעת מה לעשות.
תשובה: הרגשתך היא בריאה. אומנם את זקוקה לפרנסה אבל חשוב שיעשה כראוי, בצורה צנועה. עבודה במקום שאף יחזק אותך בדרכך. לכן ראוי שתחפשי במקביל עבודה אחרת, וגם אם החיפוש עבודה יגרום לך לעבוד פחות בעבודה הזו.
שאלה: שימוש בסידור כתומך לסידור אחר: נהוג בהרבה בתי כנסיות שמתפללים שמים סידור מתחת לסידור אשר ממנו מתפללים לשם הגבהה ונוחות. האם אין בדבר מעין הורדה מקודש לחול, שהסידור המונח מתחת שימושו לתפילה וכעת משתמשים בו כתומך או מגביה לנוחות המתפלל?
תשובה: נחלקו הפוסקים האם מותר להניח סידור מתחת לסידור, האם יש בכך ביזיון, הט"ז - אוסר,מג"א וח"א - מקילים. ואם הספרמונח כבר גם הט"ז מקיל. (סימן שטו,ז.כה"ח קנד,) להניח סידור על חומש אסור (יור"ד רפב, ) ולכן המחמיר שלא להניח סידור מתחת לסידור תבוא עליו ברכה.
שאלה: ציפורני תינוק: האם יש מקור, ואם כן, מה המקור למנהג שלא לגזור ציפורניים של תינוק עד שעברו 30 יום מהלידה? ומה ההסבר לכך?
תשובה: המקור הוא רפואי, שלא לקצוץ ציפורניים עד 30 יום. כך ממליצים הרופאים בימינו (אתר בי"ח שיבא) וכך ידעו בדורות הקודמים.
שאלה: ת על חוג במקרה של העדרות: לכבוד הרב, אני מעבירה סדנאות יוגה נפתחה סדנא בת 4 מפגשים, הפתיחה היתה מותנית במספר משתתפות (בפחות מכן לא משתלם להפעיל את הסדנא). אשה אחת השתתפה רק במפגש אחד. בשאר המפגשים הודיעה 5 דק לפני המפגש שלא תגיע. היא פנתה אלי ושאלה כמה היא צריכה לשלם על מפגש אחד, עניתי לה שאני מצפה לת על הכל, ושתעשה מה שהיא חושבת. למרות שלא נאמר במפורש שמשלמים גם אם לא מגיעים, היא ידעה היטב שהפתיחה מתונית במינימום נרשמות (ואכן היו מינימום). לאחר זמן היא שילמה לי על הכל. האם נהגתי כהוגן?
תשובה: אכן נהגת נכון. בדיני פועלים כאשר הפועל התחיל לעבוד והמעסיק לפתע מפסיק את עבדתו הרי הוא חייב לשלם לו מכיוון שעכשיו הוא מזיק אותו ומפסידו. אלא ששם הוא משלם לו כפועל בטל- סכום מינימלי שאדם העובד היה מעדיף לקבל ולא לעבוד, ובימנו זה דומה ל "שכר מינימום". מכיוון שבפועל הוא לא עבד. אבל בנידון שלך הרי המשכת את השיעורים לשאר משתתפות אלא שהייתה לך פחות משתתפת ואם היא לא תשלם הרי את הפסדת את הסכום שלו היא התחייבה מראש לשלם, כחלק מהשתתפות כוללת בכל הסדנא,והדבר מוגדר כ"דבר האבד". לכן האישה צריכה לשלם את הסכום המלא שעליו סוכם מראש. כל זה בתנאי שהיא לא טוענת טענת אונס (מחלה וכו') שבגינו לא השתתפה נא. (מקורות  בבא מציעא דף ע"ו,חושן משפט סימן של"ג )
שאלה: החלפת בלון גז במכשיר סודה קלאב: אם בשבת נגמר הגז במכשיר "סודה קלאב" להכנת מי סודה (ראיתי באתר שמותר להכין סודה כך בשבת), האם מותר להחליף את הבלון? (לבלון יש הברגה בראשו שבקלות מבריגים לתוך מתוך המתקן הפלסטי שעושה את הסודה)
תשובה: מותר להחליף בלון של הסודה בשבת.
שאלה: מסיבת סוף שנה של כיתה י"ב: אני לומדת באולפנה במרכז הארץ. לכבוד סוף השמינית, בנות השכבה רוצות לחגוג את סיום הלימודים. רוב השכבה רוצה לשלם עבור "וילה" בת"א שם נוכל להישאר כל הלילה. הבעיה שלי- היא באווירה שצפויה באותה מסיבה, ובמשמעות החברתית של היותי שם או היעדרי משם. סליחה על חוסר הצניעות, אבל רק כדי שהרב יבין את הבעיה, "יש לי מילה" בשכבה, ואם לא אבוא, הבנות יחשבו פעמיים האם נכון שבאו, ואני רוצה להיות נקייה מה - אבל גם מישראל!!! אני חושבת שצפויה אווירה של פריקת עול, אך חשוב לי להיות שם מבחינת חברותיי. דיברתי על זה עם עוד חברות, ולא מצאנו רעיון אחר חוץ מהמסיבה בוילה הזו, אנחנו כ- 100 בנות! וכשחשבתי עם עצמי, אמרתי, שאם המחיר יהיה הגיוני, אני אבוא בכל זאת, אביא כלי נגינה שאני אוהבת לנגן עליו, ואשב בצד. ואי"ה יצטרפו אליי בנות. האם נכון לעשות כן? לפרוש הצידה או שעליי לא לבוא? על זמנך כבוד הרב, שבת של
תשובה: הדבר תלוי ביכולתכן להבטיח אווירה ראויה. רק אם אתן מספר גדול של בנות בעלות השפעה חיובית ואתן בטוחות שתוכלנה לשמור על האוירה, תשתתפנה. ולא - אל תשתתפנה. לפי שאלתך נראה שאת רק משערת שיש אולי סיכויים אך לא בטוחה.
שאלה: חלת שבת שנשכה בחברתה: אפינו חלות וחלה אחת נדבקה בחברתה, וכשהפרדנו אותם מיד לאחר האפיה מעט מן האחת נדבק בשניה, וחסר באחת מעט. החלה טובה ל "לחם משנה"?
תשובה: מציאות זו הינה מציאות רווחת במהלך האפיה, כיוון שכך אין זה נחשב לפגם בחלה ביחס לדין לחם משנה.
שאלה: עדות לטובת ערבי פלשתינאי: במהלך הבניה הקבלן הערבי תבע יהודי ע"י עו"ד יהודי וביקש ממני לתת עדות לטובת הערבי הפלשתינאי, האם עלי לסייע לעו"ד נגד היהודי? השאלה נשאלה בהמשך לשאלה אישית
תשובה: אם זה אמיתי, כן. גם ערבי הוא בן אדם, ואסור לעשוק אותו.
שאלה: הסרת שיער לגבר: האם מותר לגבר לעשות הסרת שיער בלייזר בכדי למנוע כיעור (לא להיות יפה יותר), למשל, להסיר שיער מהצוואר-שיער שגורם לאי נעימות רבה? האם מותר להסיר שיער לשם נוחות בלייזר, למניעת הזעת יתר וכדומה?
תשובה: אם זה לא לשם נוי ולהדמות לנשים, אלא רק למנוע צער, יהיה מותר.
שאלה: ברכה על קורנפלקס: רציתי לשאול מה מברכים על קורנפלקס? יש קורנפלקס עם אגוזים ויש בלי. כשהקורנפלקס מעורבב עם חלב מה מברכים עליו? בכבוד רב,
תשובה: ! קורנפלקס מברך שהכול! כיון שאינו ניכר (הראשון לציון הרב מרדכי אליהו זצ"ל) וכן כאשר מעורב עם חלב כאשר מעורב עם אגוזים מברכים על העיקר ופוטר את הטפל המעורב. הלכות ברכות הלכות קשות,וטוב לשאול עד שיודעים כיצד ראוי לנהוג.
שאלה: המיוחד שבדיני הנזיקין שבתורה: לכבוד הרב! תורתינו הקדושה שונה מספרי חוקים אחרים בכך שהיא נתונה מאלוקים. אולם האם החוקים עצמם (לדוג "השותפין שרצו לעשות מחיצה.") הם מיוחדים? לכאורה אלו דינים הגיוניים רגילים ככל שאר ספרי חוקים?
תשובה: בהחלט יש מכנה משותף בין משפטי התורה למשפט האנושי שנחקק על ידי בני אדם. שניהם נועדו להיטיב עם העולם. אולם המשפטים האנושיים, הטוב שמתגלה בהם הינו רק טוב אנושי. אולם המשפטים התורניים מלבד מה שהם גם עוזרים לבניית סדר חברתי הם מתאימים גם להופיע את הטוב גם במבט האלוקי. המשפטים האנושיים בודקים כל דבר מצד מה שצריכים לטפל בהווה ולבנות איזה סדר שיעזור לחברה להתקיים. המבט מתמקד במציאת פתרונות לרגע הנתון שבו שופטים. לכן המשפט האנושי הוא פחות שחור ולבן ויש בו גמישות שהיא משתנה ממקרה למקרה. המשפט התורני לא נועד רק לבנות את ההווה. המשפט התורני יונק מערכים נצחיים. הוא נועד להיות מחובר לעבר ולבנות גם את העתיד. הוא קובע יעדים מוסריים שאליהם העולם צריך להתנשא ואליהם הוא חותר. במשפט התורני יש גמישות אולם הגמישות היא על בסיסי ערכים מאד מוחלטים. לפי חלק מהדעות באמת המשפט התורני אינו יכול לתת מענה לכל בעיות ההווה וצריך את משפט המלך כדבר שמשלים את משפט התורה ובודק את המשפט לאור צרכי השעה. לאחר זמן כשמלוכה נפסקה חכמי תורה שבעל פה נכנסו לכובע של המלך והוסיפו על המשפט התורני את הצד של התאמת המשפט לא רק לערכי הנצח אלא גם להתאים במדוייק לצורכי ההווה.
שאלה: נישואי גרושה עם תינוק: לאחרונה קרובת משפחה שלי התגרשה. יש לה תינוק בן שנה וחצי. נאמר לה ע"י העורך דין שעל פי ההלכה יש לחכות עד שהילד יהיה בן 3 בכדי שתוכל להתחתן שוב. האם הדבר נכון?
תשובה: בתקופה הקדומה חיכו שנתיים, כי הנשים היניקו שנתיים ואם היא תנשא לפני כן היא עלולה להכנס להריון וזה עלול לפגוע במזון של התינוק. אין צורך לחכות 3 שנים, כאשר הילד יהיה בן שנתיים היא יכולה להתחתן.
שאלה: הכנה למחנה בתשעת הימים: השנה אני משרתת כמרכזת בתנועת הנוער עזרא ונאמר לי שיוצאים להכנה למחנה מדריכים בד-ו אב. דבר זה תמוה בעיניי, שהרי ידוע שזמן זה הוא זמן פורענות. התנועה מסרה שהכל נעשה בתאום עם רבני התנועה. אשמח לדעת האם באמת אפשר לצאת ועל מה הרב מסתמך.
תשובה: יש איסור להיכנס למקום סכנה בתשעת הימים. היום כשמטיילים זה לא נקרא מקום סכנה, אין שודדים בדרכים ואין חשש של רעב וכד', לכן אין בעיה מצד ימי פורענות. באמת הורתי שניתן לעשות מחנה הכנה בימים אלו משום שלא היו תאריכים אחרים. וודאי שהאווירה במחנה לא יכולה להיות אווירת קלות ראש שירים וכ' אלא אווירה ענינית. את צריכה לזכור שבלאו הכי נמצאים בימי החופש ואנשים בביתם לא עושים בכל חצות לילה תיקון חצות. האתגר של ימי אבלות בעת חופש הוא בכל מקרה אתגר קשה. אני מקווה שהחיבור בין המדריכים יהיה בחינת איש את רעהו יעזורו וביחד תצליחו ליצור אקלים ומרחב ציבורי שמתאים לימי תשעת הימים. הביחד לא תמיד מפריע. אני מקווה שלפעמים הוא עוזר גם לדברים שלא דורשים קלילות וקלות ראש.
שאלה: הכנסת כלי השיר בבית המקדש: מובא במשניות מידות שהלווים היו מכניסים את כלי השיר שהיו מאוחסנים בלשכות מתחת לעזרת ישראל דרך שער המוקד, דהיינו שהיו צריכים לעשות סיבוב מעזרת נשים דרך הר הבית וכך להכניסם לעזרת ישראל, מדוע לא להכניסם ישר דרך שער ניקנור שהיה מביאם הישר לדוכן שעליו עמדו במילא?
תשובה: לפי בעל "תפארת ישראל" על המשנה במסכת מידות (פ"ב מ"ו סקע"ט), מלשכת כלי השיר הסמוכה לשער ניקנור יצאה מחילה עד בית המוקד, ודרכה העבירו את כלי השיר. שנזכה לראות בבנין בית מקדשנו במהרה. נאמנה,
שאלה: פיינטבול ואיסור חובל: לכבוד הרב שיח. בשנים האחרונות הגיע לארץ מיבשות אחרות משחק הנקרא פיינטבול, ובעברית: כדור צבע. מטרת המשחק היא לירות ביריבים, ושחקן שפגעו בו יוצא מהמשחק. לצורך המשחק משתמשים ברובים שיורים כדורי צבע. מי שחוטף כדור כזה לעתים יכול לקבל שטף דם ולהיחבל. בשנים האחרונות המשחק נהיה יותר ויותר פופולרי בקרב הציבור ואף שמעתי על ישיבה תיכונית שכפרס לכיתה שהצטיינה בלימודי הבקיאות בגמרא לקחה אותה למשחק כזה. המשחק חביב על המון אנשים. השאלה היא במקרה שאב ובן הולכים למשחק כזה. אם הבן יורה על אביו כדור צבע וגורם לו לשטף דם ולסימנים כחולים - לכאורה עבר על איסור חובל באביו. מה דעת הרב בנושא? לרב שליט"א.
תשובה: נראה שיהיה אסור לבן לירות על האב, גם אם האב מסכים.
שאלה: מהו שיעור החום של איסור בישול בשר וחלב יחד: לכבוד הרב ליאור שליט"א בשבת מקובל להגדיר שעוברים על איסור בישול, בבישול שהגיע לחום של 45 מעלות לפחות. האם הכלל הזה נכון גם באיסור בישול בשר וחלב יחד או שיש כלל אחר ב"יורה דעה", ששם עוברים על איסור בישול במעלות חום יותר גבוה?
תשובה: מ45 מעלות.
שאלה: לאכול פרות מהדברה ביולוגית: לכבוד הרב! מארגנים אצלנו בחברה סיור ל בוסתן שושן. באתר זה עושים סיור בין ה 1100 עצים מכל העולם, תוך כדי שקוטפים מהעצים ואוכלים מהם. באתר כתוב שהם מדבירים את העצים בהדברה ביולוגית (כמו הירגזי ועוד). נשמח לדעת האם ניתן לאכול מהפירות בשופי, האם אפשר לבודקם, או שמא עדיף לא לגעת בהם בכלל? ב מראש!
תשובה: וברכת ד' לגבי חרקים בפירות, יש לנקוט בכל פרי בפני עצמו, דהיינו: יש פירות נגועים מאד (פתל, אסנה וכו') ובהם יש לבדוק היטב, ומאידך יש את הפירות שאין בהם נגיעות כמעט כלל (תפוח, רימון, אגס, אפרסק). ההדברה הביולוגית היא טובה לאקולוגיה אבל לא תמיד היא מועילה הלכתית, דהיינו: יש הרג חרקים על ידי טורפים אחרים אבל גם הטורפים אסורים באכילה. על כן, במינים נגועים יש לבדוק את הפרי ואילו בפירות שאינם מוחזקים כנגועים אפשר לאכול אחרי הסתכלות חיצונית שאין חדירת פירות, בדיקה שטחית בראיית עין. יש לציין שיש שם פירות שחלקם חייבים בשנות ערלה וחלקם לא חייבים בשנות ערלה ויש להקפיד על כך שהעצים שחייבים בערלה יהיו לאחר שנות ערלה. כמו כן לעניין ברכות, יש שם פירות שברכתן אדמה ויש פירות שברכתן העץ. כדאי להמליץ לבעלי המקום שיעשו שם כמין לוח ברכות, מה מברכים על כל פרי. עוד יש להוסיף שיש שם פירות שחייבים בתרומות ומעשרות (כשקוטפים שתי פירות יחד או אשכול), והפרשה זו אינני יכול להמליץ לך מכיוון שאין בידי פרטים כיצד נעשה הקניין, ועוד פרטים. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: ריבית בהקדמת מעות: פעם אחת המעביד השאיר לי לגבות את הת וקיבלתי 1000 ש"ח שהם בעצם כספו של המעביד, כשהסיכום הוא שזה יתקזז מהעבודות הבאות (דרושות 2 כדי להשלים). הוא ביקש ממני במקום לחכות לעבודה הבאה (ה2) שבעבודה הנוכחית בנוסף לקיזוז השכר שלי אשלים את השאר במזומן, מכיוון שהוא זקוק לכסף. בתמורה לטרחה והעזרה הזו הוא מעוניין להחשיב את השכר שלי ב100 ש"ח, כך שבפועל הוא יקבל 900 ש"ח (השכר המתקזז מזומן ממני כהשלמה) ההעלאה החד-פעמית. אני חושש שיש כאן ריבית על כך שאני פורע את חובי מוקדם מהזמן. האם יש כאן איסור? אם אפשר מקורות. תבורכו מן השמים, חילכם לאורייתא.
תשובה: המעשה מותר, המעביד נתן לך את הזכות לגבות חובו על מנת שתשלם לו כעת את החוב במזומן בהפחתה מהסכום של החוב. והוא דומה לנאמר בגמרא בב"מ כ, א 'דאמר שמואל המוכר שטר חוב לחבירו וחזר ומחלו מחול'. ופסק כן הרמב"ם להלכה בהלכות מכירה פ"ו הלכות יא, יב.
שאלה: סיום מסכת בפדיון הבן: ניתן לעשות סיום מסכת בפדיון הבן או שיש כאן עירבוב שמחה בשמחה?
תשובה: מה טוב ומה נעים ללכת מחיל אל חיל ולהרבות בעבודת ה'.
שאלה: מחשבות לתת לאחותי כסף: לרב, יש לי לפעמים מחשבות טורדניות, שכאילו אני רוצה לתת לצדקה וכו מה שלא באמת בכל מצב, כי לא כל רגע אני רוצה לתת מה שיש לי לצדקה וכו. לדוג חשבתי לתת לאחותי 5000 ש"ח אבל נראה לי שכמו שהמחשבה עלתה ככה היא ירדה, לא נראה לי שהייתה לי גמירות הדעת, זה בא לי כמו הבזק כזה ואז ירד. וגם לא אמרתי בראש וק"ו בפה: אני נודר לתת. האם יש חיוב? הבנתי שאם היא נזקקת אז יכול להיות בעיה. שאלתי אותה אם היא צריכה כרגע כסף אז היא ענתה שלא. ומה אם עוד זמן היא כן תצטרך אז יהיה לי חיוב? מה גם שלא נראה לי שהתכוונתי לתת כזה סכום, אני עובד וזה כחצי ממה שהצלחתי לחסוך.אני גם סטודנט. האם בנדר של צדקה שאומרים שגם במחשבה הוא תופס האם צריך לומר בראש" אני נודר"? או שמספיק לומר אתן כך וכך? אני חושב הרבה על זה וכל המן אני מנסה כביכול לגרום לעצמי בעיות עם המחשבות האלו. השאלה נשאלה בהמשך לשאלה "נדר צדקה על זכיה בלוטו"
תשובה: אם יש מחשבה עוברת בראש בלי החלטה גמורה בלב, זה לא מחייב כלל.
שאלה: לשלם על תאונה שנגרמה בגללי: אם עברתי את הכביש קצת לפני מעבר החציה והרכב שנסע מולי ראה אותי מאוחר מידי ולכן עצר עצירה פתאומית והרכב שמאחריו התנגש בו. האם היה עליי לשלם בגלל שלא חציתי את הכביש במקום הנכון או שיש להאשים את הרכב שהתנגש כיון שלא נהג כחוק כי הוא היה צריך לשמור מרחק כראוי?
תשובה: נראה מדבריך, שמכיוון שהרכב הראשון הספיק לעצור, אף שאתה לא נהגת כראוי בחציית הכביש הבלתי זהירה, בעל הרכב השני נהג לא כשורה (או שלא שמר מרחק כראוי או שהתעסק בדברים נוספים ולא הביט על הדרך) וממילא האחריות מוטלת עליו ועליו לשאת בת הנזק. (כן מוכח מדברי ח במסכת בבא קמא דף ל"א באומרם "שהיה לו לעמוד ולא עמד". וכן מנהג המדינה על פי החוק הישראלי). אמנם אם יתברר שרכב השני נהג כשורה ואף על פי כן לא הספיק לעצור (למרות שהרכב הראשון הספיק באורח פלא) אזי האדם שקפץ לכביש הוא זה שאחראי לנזק ועליו לשלם, שח דימו אותו לכורה בור (הרכב הראשון שנעצר נקרא הבור ) שחייב בת הנזקין של מי שנפל לתוך הבור (הרכב השני). אלא שאז יש לעיין אם אין כאן פטור של "חמור ולא כלים" שפוטר נזקי כלים בבור. אך למעשה צריך בוחן תנועה שיברר את המציאות. (לעיון- בבא קמא דף ל"א.חושן משפט סימן תי"ג סעי' ב' )
שאלה: ביאור דברי מדרש על המנורה: שלו רב לכבוד הרב! וישר כח על כל התשובות המחכימות והטירחה שמסביבן שד ית יאריו בטוב ושנותיו בנעימים עם כל ישראל אחיו. מובא בילקוט שמעוני ישעיהו ס רמז תצ"ט :"עשינו לך מנורה בימי משה וכבתה, עשינו לך מנורה בימי שלמה וכבתה, מכאן ואילך אין אנו ממתינים אלא לאורך". רציתי לשאול את הרב על פירוש המדרש, האם לכאורה נראה מין יאוש או חוסר פעילות לטובת קידום הגאולה (בהנחה שהמנורה היא סמל לכל התהליך) או שמא מדובר רק על המנורה, וגם אז יקשה היכן אנחנו בעסק? האם רק אנו מרימים ידיים לשמיים ללא נקיפת אצבע? ב מראש.
תשובה: המנורה רומזת ליצירות רוחניות בעלות רוח הקודש כמו הנביאים תהילים והמשנה, וכעת אין לנו רוח הקודש ואנו מצפים כדברי הנביא ישעיה שיערה עלינו רוח ממרום ותחזור אלינו רוח הקודש להאיר את חיינו. ומה שנוגע לבנין גאולת ישראל אנו מחוייבים בה כל אחד ואחד בכל מה שניתן לאל ידינו.
שאלה: קבלת שבת מוקדמת: כב הרב: נודע לי שיש בעיה לדעת הגרש"ז זצ"ל או לדעת הרב אלישיב שליט"א לקבל שבת מפלג המנחה במקום צורך (ילדים קטנים או שבתות ארוכות בקיץ). אשמח לדעת מה דעת הרב.
תשובה: מותר, למרות שיש שיטות שזה לא לכתחילה. צריך אח"כ לומר קריאת שמע, ובימי הספירה, לספור את העומר רק אחרי צאת הכוכבים.
שאלה: בישול כבד לאחר צליה: ה והברכה. באיזה אופן יהיה מותר לבשל, לכתחילה, כבד לאחר צליה? השאלה נשאלה בהמשך לשאלה "בישול כבד לאחר צליה"
תשובה: ב"ה שלו-ם וברכה מותר לכתחילה לבשל כבד טרי אחר צליתו בתנאים הבאים: א) שלא עברו עליו שלושה ימים מהשחיטה. ב) שלא היה שרוי בתוך דם או מים 24 שעות. ג) נשטף 3 פעמים אחר הצליה. הרב חגי בר גיורא
שאלה: תפילת שחרית במנין מאוחר: אני נוחת בטיסה בשעה 9:30 בבוקר ואין מאפשרים לקיים מנין במטוס מאחר שזה כבר לקראת נחיתה. ביכולתי להגיע למנין בסביבות 11. האם יש ערך למנין המאוחר או להסתפק בתפילה ביחיד בזמן? אם המנין עדיף, אלו חלקים להגיד ביחיד במטוס והאם ניתן להניח תפילין וטלית רק בתפילה בציבור כשהתנאים יותר נוחים לכך?
תשובה: תפילה בזמנה עדיפה על תפילה במניין!! ואם אין באפשרותך לקיים מניין מוקדם תתפלל ביחיד. סוף זמן תפילה המאוחר ביותר בשעה 10 ורבע, דהיינו, זהו הזמן שצריך לסיים תפילת עמידה כולל חזרת הש"ץ. אם הדבר לא ניתן, עדיף להתפלל ביחיד לפני 8 בבוקר ולהניח תפילין ולקרוא קריאת שמע בזמנה שחובתה מהתורה וזמנה מסתיים טרם נחיתתך. שובך ל
שאלה: להניח יד ימין על שמאל בתפילת שחרית בחול: לכבוד הרב. בתפילת העמידה אני משתדל מאוד להניח את ידי-ימין על שמאל ומשתדל כנגד הלב. יש לי קושיא גדולה לגבי תפילת שחרית בחול, האם מותר להניח יד ימין על שמאל למרות שמונחת תפילין של יד עליה? מקור הקושיא הוא שבתחנון מנהג האשכנזים בזמנן נפילת אפיים, להוריד את הראש דווקא על יד ימין שהיא ללא תפילין,משמע שיש קדושה ביד שמאל בזמן שהתפילין מונחת עליה. ראוי לציין שאני נוהג מנהג האשכנזים-נוסח ספרד. לכבוד הרב.
תשובה: אפשר להניח בתפילת העמידה ימין על שמאל אבל לא במקום הבית של התפילין אלא רק על הזרוע. ואת כף יד ימין להניח מתחת לתפילין של יד. (לא מצאתי לכך סימוכין ורק כתבתי את הנלע"ד).
שאלה: חישוב זמן תיקון חצות: לנוהגים לומר תיקון חצות - הזמן האחרון הוא עד עלות השחר. 1. האם לצורך כך החישוב הוא לפי 90 ד (שכך ראוי לנהוג לכל זמני ההלכה התלויים בלילה) או אפשר להקל אף ב72 ד (היות ובמיוחד בשעון קיץ הקימה הנדרשת היא מוקדמת מאוד)? 2 האם גם את תיקון רחל וגם את תיקון לאה צריך לסיים קודם עלות השחר או דוקא תיקון רחל?
תשובה: אפשר להקל בחישוב של 72 דקות ולסיים עד אז את תיקון רחל ותיקון לאה גם יחד.